איתן דהן

איתן דהן (נולד בשנת 1970) הוא קצין בדרגת תת-אלוף במילואים, שכיהן כמבקר מערכת הביטחון וחבר המטה הכללי של צה"ל. שימש כממלא מקום נציב קבילות חיילים, מפקד בית הספר להנדסה צבאית וראש מחלקת אימונים של זרוע היבשה.

ביוגרפיה 
דהן התגייס לצה"ל ושובץ בחיל ההנדסה הקרבית. עבר הכשרה כלוחם-פלס וכמפקד כיתה והשלים קורס קצינים. שימש במגוון תפקידי פיקוד ומטה בחיל, ובהם, מפקד גדוד 601 ומפקד בית הספר להנדסה צבאית. בהמשך שירת כראש מחלקת אימונים של זרוע היבשה. בשנת 2016 מונה לסגן מבקר מערכת הביטחון. באפריל 2018 מונה למבקר מערכת הביטחון. בין ינואר 2019 לפברואר 2021 שימש כממלא מקום נציב קבילות חיילים. ביוני 2022 סיים את תפקידו כמבקר מערכת הביטחון.

דהן בעל תואר שני במנהל עסקים ובוגר המכללה לביטחון לאומי בבריטניה.

קישורים חיצוניים 
 

מכתביו:
 חיים עמרני ואיתן דהן, צבא קטן וחכם? – אסטרטגיית כוח אדם לצה"ל והיכולת לנצח במלחמה, בין הקטבים 26–27, פברואר 2021

הערות שוליים 

מבקרי מערכת הביטחון
מפקדי בית הספר להנדסה קרבית
מפקדי גדוד 601
תתי-אלופים בצה"ל
ישראלים שנולדו ב-1970